Pasaules brīnumi

Dažādi saraksti ar pasaules brīnumiem apkopoti no senatnes līdz mūsdienām, lai apskatītu pasaules iespaidīgākos dabas brīnumus un cilvēka radītas būves.

Septiņi pasaules brīnumi ir pirmais zināmais saraksts ar ievērojamākajiem objektiem no klasiskās senatnes; šie objekti bieži tika ieteikti kā apskates objekti hellēņu ceļvežos un ir iekļauti tikai objekti, kas atrodas Vidusjūras piekrastē. Skaitlis septiņi izvēlēts, jo grieķi uzskatīja, ka tas pārstāv pilnību un pietiekamību, kā arī tāpēc, ka tas bija piecu tā laika zināmo planētu skaits, tām pieskaitot arī Sauli un Mēnesi.

Vēlāk radīti daudzi līdzīgi saraksti.

 Septiņi pasaules brīnumi 
Vēsturnieks Hērodots (484 — apm. 425 p.m.ē.), un skolēns Kallimahs no Kirēnes (apm. 305 — 240 p.m.ē) pie Aleksandrijas muzeja izveidoja sarakstus ar septiņiem brīnumiem. Paši saraksti nav saglabājušies, vienīgi kā atsauces.

Klasiski bija šie septiņi brīnumi:
 Gīzas piramīdas
 Babilonas gaisa dārzi
 Zeva statuja Olimpijā
 Artemīdas templis
 Halikarnāsas mauzolejs
 Rodas koloss
 Aleksandrijas bāka
Gīzas piramīdas ir vienīgais objekts no senajiem laikiem, kas saglabājies līdz mūsdienām.

 Saraksti no citiem laikmetiem 
19. gadsimtā un 20. gadsimta sākumā, daži autori veidoja savus sarakstus kā, piemēram "Viduslaiku brīnumi", "Viduslaiku septiņi brīnumi", "Septiņi viduslaiku prāta brīnumi" un Viduslaiku arhitektūras brīnumi". Tomēr maz ticams, ka šie saraksti veidoti viduslaikos, jo vārds 'viduslaiki' nebija izdomāts līdz pat apgaismības laikmetam. Viduslaiku jēdziens kļuva populārs tikai 16. gadsimtā.

Daudzi punkti no šiem sarakstiem pastāvēja jau pirms viduslaikiem.

Tipiskie pārstāvji:I H Evans (reviser), Brewer's Dictionary of Phrase and Fable (Centenary edition Fourth impression (corrected); London: Cassell, 1975), page 1163Edward Latham.
 Stonhendža
 Kolizejs
 Aleksandrijas katakombas
 Lielais Ķīnas mūris
 Naņdzjinas porcelāna tornis
 Svētā Sofija
 Pizas tornis
Citos sarakstos reizēm iekļauti šādi objekti:
 TadžmahālsPalpa, as You Like it, page 67
 Kairas citadeleThe Complete Idiot's Guide to the Crusades (2001, page 153)
 Īli katedrāleThe Rough Guide To England (1994, page 596))
 Klinī abatijaThe Catholic Encyclopedia, v.16 (1913), page 74

 Citi saraksti 
Pēc klasisko sarakstu piemēriem, mūsdienu cilvēki un dažādas organizācijas, izveidojušas savus sarakstus iekļaujot gan mūsdienu, gan senos objektus. Daži no ievērojamākajiem sarakstiem apskatāmi zemāk.

 ASV Civilinženieru biedrība 
1994. gadā ASV Civilinženieru biedrība apkopoja sarakstu ar mūsdienu pasaules septiņiem brīnumiem, saraksts tapis kā veltījums vislielākajiem inženiertehniskajiem sasniegumiem 20. gadsimtā:

BrīnumsBūvniecības sākumsBūvniecības beigasAtrašanās vietaNozīme Lamanša tunelis   Padekalē šaurums, starp Apvienoto Karalisti un Franciju Garākais zemūdens tunelis.CN tornis   Toronto, Ontārio, Kanāda Augstākā brīvi stāvošā konstrukcija pasaulē (1976—2007). Empire State Building   Ņujorka, Ņujorkas štats, ASV Augstākā ēka pasaulē (1931—1967). Pirmā ēka ar vairāk nekā 100 stāviem. Zelta Vārtu tilts   Zelta Vārti, uz ziemeļiem no Sanfrancisko, Kalifornijā, ASV Garākais iekārtais tilts pasaulē (1937—1964). Itaipu aizsprosts 1970. gada janvāris  Paranas upe, starp Brazīliju un Paragvaju Otra lielākā hidroelektrostacija pasaulē gadā saražotās elektroenerģijas ziņā. Delta projekts/ Zeiderzē projekts 1920. gads  Nīderlande Lielākais hidrotehniskais projekts Nīderlandē 20. gadsimtā Panamas kanāls   Panamas zemesšaurums Panamas kanāla būvniecība kļuva par vienu no lielākajiem un sarežģītākajiem būvniecības projektiem, ko jebkad ir veicis cilvēks.

 USA Today jaunie septiņi brīnumi 
2006. gada novembrī ASV valsts laikraksts USA Today un ASV televīzijas šovs Good Morning America prezentēja jaunu sarakstu ar jaunajiem septiņiem brīnumiem, ko izvēlējās sešu tiesnešu sastāvs. Astoto brīnumu izvēlējās 2006. gada 24. novembrī pēc skatītāju balsojuma.

 # Brīnums Atrašanās vieta 1 Potalas pils Lhasa, Tibeta, Ķīna 2 Jeruzalemes vecpilsēta Jeruzaleme 3 Polārā ledus cepure Polārie reģioni 4 Papahānaumokuākea Havajas, ASV 5 Internets Zeme 6Maiju drupasJukatanas pussala, Meksika 7 Lielā migrācija no Serengeti un Masai Mara Tanzānija un Kenija 8 Lielais kanjons (skatītāju izvēlētais astotais brīnums) Arizona, ASV

 Septiņi pasaules dabas brīnumi 
Līdzīgi kā ar citiem brīnumu sarakstiem, nav vienprātības par sarakstā atrodamajiem septiņiem pasaules dabas brīnumiem, un nereti norisinās debates cik lielam sarakstam vajadzētu būt. Vienu no daudziem esošiem sarakstiem apkopoja CNN:
 Lielais kanjons
 Lielais Barjerrifs
 Riodežaneiro — Guanabaras līcis
 Everests
 Ziemeļblāzma
 Parikutins
 Viktorijas ūdenskritums

 Septiņi jaunie pasaules brīnumi 
2001. gadā iniciatīvu uzņēmās Šveices organizācija New7Wonders izvēloties Septiņus jaunos pasaules brīnumus no 200 atlasē esošajiem pieminekļiem. Divdesmit viena finālists paziņots 2006. gada 1. janvārī. Ēģiptieši nebija apmierināti, ka vienīgais saglabājies brīnums no oriģinālā saraksta — Lielajai Gīzas piramīdai nāktos konkurēt ar Brīvības statuju, Sidnejas operteātri, un citiem objektiem, saucot šo projektu par absurdu. Atbildot uz pretenzijām Gizu nosauca par goda kandidātu. Rezultātus paziņoja 2007. gada 7. jūlijā, Lisabonā, Portugālē:

BrīnumsRašanās laiks Vieta Lielais Ķīnas mūriskopš 7. gadsimta p.m.ē  Petraapmēram 100. gadi p.m.ē. Kristus Pestītājs atklāta   Maču Pikču apmēram 1450. gads Čičenica apmēram 600. gads  Kolizejs pabeigts 80. gadā  Tadžmahāls pabeigts ap 1648. gadu Gīzas piramīdas (Goda kandidāts) pabeigtas ap. 2560. gadu p.m.ē. 

 Septiņi jaunie dabas brīnumi 
Septiņi jaunie dabas brīnumi ir projekts, kas norisinājās no 2007. līdz 2011. gadam, kura laikā, izmantojot globālo aptauju, noteica septiņus jaunos dabas brīnumus. Aptauju organizēja grupa, kas izveidoja Septiņu jauno pasaules brīnumu kampaņu.
 Igvasu ūdenskritums
 Halonas līcis
 Čedžudo
 Puerto Princesa pazemes upe
 Tafelbērhs
 Komodo
 Amazones lietus mežs

 Septiņi jaunie pilsētu brīnumi 
Septiņi jaunie pilsētu brīnumi ir trešā globālā kampaņa, ko organizēja New7Wonders.
 Durbana, Dienvidāfrika
 Vigana, Filipīnas
 Havana, Kuba
 Kualalumpura, Malaizija
 Beirūta, Libāna
 Doha, Katara
 Lapasa, Bolīvija

 Septiņi zemūdens pasaules brīnumi 
1989. gadā organizācija CEDAM sapulcēja nelielu skaitu jūras zinātnieku, tostarp doktori Eiženu Klārku, lai viņi izvēlētos teritorijas, kuras nepieciešams aizsargāt. Rezultātus paziņoja Nacionālajā Akvārijā Vašingtonā, to paveica aktieris, Loids Bridžess, TV šova Sea Hunt zvaigzne.:
 Palau
 Belizas Barjerrifs
 Lielais Barjerrifs
 Hidrotermālās atveres
 Galapagu salas
 Baikāls
 Sarkanā jūra

 Septiņi pasaules brīnumi rūpniecībā 
Britu rakstniece Debora Kedberija sarakstīja grāmatu Seven Wonders of the Industrial World. grāmatā aprakstīti septiņi lieliski sasniegumi inženierijā 19. gadsimtā un 20. gadsimta sākumā. 2003. gadā BBC izlaida septiņu daļu dokumentālo filmu izpētot šos darbus, katrā sērijā attēlojot vienu no sekojošajiem rūpniecības brīnumiem.
 SS Great Eastern
 Belrokas bāka
 Bruklinas tilts
 Londonas kanalizācijas sistēma
 Pirmais transkontinentālais dzelzceļš
 Panamas kanāls
 Hūvera aizsprosts

 Septiņi Saules sistēmas brīnumi 
1999. gadā kādā rakstā, žurnālā Astronomy bija publicēts Septiņu Saules sistēmas brīnumu saraksts. Balstoties uz šo rakstu vēlāk izveidots video.
 Encelads, Saturna pavadonis
 Lielais Sarkanais plankums
 Asteroīdu josla
 Saules virsma
 Zemes okeāni
 Saturna gredzeni
 Olimpa kalns uz Marsa

 Citi pasaules brīnumu saraksti 
Neskaitāmi autori un organizācijas veidojušas līdzīgus brīnumu sarakstus. Ceļojumu rakstnieks Hauards Hilmens publicēja divas grāmatas par šo tēmu, vienā attēlojot 10 mākslīgos jeb cilvēka veidotos brīnumus un otrā 10 dabas brīnumus. Britu zinātnieks un rakstnieks Ronalds Klārks publicēja grāmatu ar cilvēka veidotajiem un dabas brīnumiem, kurā uzskaitīti 52 brīnumi, viens katrai nedēļai gada garumā.

 Skatīt arī 
 UNESCO Pasaules mantojuma saraksts
 Divpadsmit Spānijas dārgumi

 Atsauces 

 Ārējās saites 

 77 Wonders of the World in 360° Pasaules brīnumu saraksts, kas savieno senos septiņus pasaules brīnumus un UNESCO Pasaules mantojuma sarakstu

Kategorija:Senie laiki
Kategorija:Septiņi pasaules brīnumi